«Pantheon» har flere betydninger.

**Panthéon** i Paris (latin: *Pantheon*, fra gresk: Πάνθεον, i betydningen «Hver gud» = for alle guder) er en fransk kirke i Latinerkvarteret i Paris, på toppen av Montagne Sainte-Geneviève. Har var det opprinnelig en kirke dedikert den hellige Genoveva av Paris og for å huse relikviene etter henne, men etter mange endringer fungerer det i dag som en sekulært mausoleum som inneholder levninger etter framstående franske borgere. Det er et tidlig eksempel på nyklassisisme, med en fasade modellert etter det førkristne Pantheontempelet i Roma, toppet av en kuppel som eier sitt karaktertrekk til Donato Bramantes renessansekirkebygning San Pietro in Montorio i Roma.

Beskrivelse
-----------

Panthéon i Paris er lokalisert i 5. arrondissement ved Montagne Sainte-Geneviève og med utsyn over hele Paris. Kirken fikk en grunnplan formet som et gresk kors og en fasade som et gresk tempel. Panthéon er et tidlig eksempel på nyklassisisme i arkitekturen. Den klassiske stilen som kirken fikk, gjorde at den uten vanskelighet kunne inngå i en seremoniell sammenheng under den franske revolusjon og omdøpes til Panthéon.

Gravlagte i krypten
-------------------

En rekke kjente personligheter i fransk åndsliv er gravlagt i krypten i Panthéon: Mirabeau,
Voltaire, Le Pelletier de Saint-Fargeau, Jean-Jacques Rousseau, Victor Hugo, Émile Zola, Léon Gambetta, Marquis de Condorcet, Marie Curie, Pierre Curie, André Malraux og Alexandre Dumas.

I august 2021 kunngjorde franske myndigheter at Panthéon i november samme år skulle bli det siste hvilested for danseren Joséphine Baker, som tjenestegjorde i det franske militæret under andre verdenskrig. Fransk-amerikanske Baker var opprinnelig gravlagt i Monaco. Hun er den første svarte kvinnen som har blitt vist æren av å få et gravsted i Panthéon.

Panoramaopptak av kirkens indre.

Bilder
------

* Kirkens frontKirkens front
* Kirkens frontKirkens front
* Kirkens frontKirkens front
* Kirkens frontKirkens front
* FrontonFronton
* FrontonFronton
* DômeDôme
* CandélabreCandélabre
* FenêtreFenêtre
* Domen innvendigDomen innvendig
* Statue og graven til Voltaire Statue og graven til Voltaire
* Fenêtre muréeFenêtre murée
* PortiquePortique
* Plaque Libération de ParisPlaque Libération de Paris

Se også
-------

* Liste over personer som er begravd i Panthéon i Paris

Referanser
----------

1. 1 2   www.techno-science.net[Hentet fra Wikidata]
2. ↑  «pantheon (n.)», *Online Etymology Dictionary*.
3. ↑  Rubin, Alissa J. (22. januar 2014): «At Resting Place for France’s ‘Great Men,’ Calls to Include More Women», New York Times
4. 1 2  France-Presse, Agence (22. august 2021). «Josephine Baker to become first Black woman to enter France’s Pantheon». *the Guardian* **(engelsk)**. Besøkt 24. august 2021.

Eksterne lenker
---------------

* Offisielt nettsted Rediger på Wikidata

* (en) Panthéon de Paris – kategori av bilder, video eller lyd på Commons Rediger på Wikidata

* (en) Panthéon de Paris – galleri av bilder, video eller lyd på Commons Rediger på Wikidata
* Panthéon - samtidige fotografier og eldre fra 1900

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** VIAF **·** GND **·** LCCN **·** LCCN **·** ISNI **·** ULAN **·** NKC **·** NKC **·** BNE **·** GeoNames
 |